РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 45

от заседание на комисия ”Управление на собствеността”
към Пленума на Висшия съдебен съвет, проведено на 30.08.2017 г.

Днес, 30.08.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ: Светла Петкова 
 Юлиана Колева
                                                                                      Димитър Узунов                                                                                       
                                                                                       
	ОТСЪСТВАТ: Милка Итова и Розалин Трендафилов.

           От администрацията на ВСС присъстват: инж. Добромира Димитрова – и.д. директор на дирекция „Управление на собствеността на съдебната власт на съдебната власт”,  инж. Дениза Павлова – главен експерт в дирекция „Управление на собствеността на съдебната власт” и и.д. началник на отдел „Инвестиции и строителство”, Владимир Димитров - старши експерт - юрист в дирекция „Управление на собствеността на съдебната власт“ и Анжела Цветанова - старши експерт - юрист в дирекция „Управление на собствеността на съдебната власт“ .
.

1. ОТНОСНО: Прогноза за ангажименти за разходи и за нови задължения за разходи за 2017 и 2018 г. и бюджетна прогноза за 2019 и 2020 г. по § 51-00 на органите на съдебната власт.
Приложение: Обяснителна записка, изготвена от инж. Дениза Павлова – главен експерт и и.д. началник отдел „Инвестиции и строителство” и инж. Добромира Димитрова – главен експерт и и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРИЕМА Прогноза за ангажименти за разходи и за нови задължения за разходи за 2017 и 2018 г. и бюджетна прогноза за 2019 и 2020 г. по § 51-00 на органите на съдебната власт, съгласно приложение неразделна част от решението.

1.2.	ИЗПРАЩА преписката на дирекция „Финанси и бюджет”, по компетентност.

2. ОТНОСНО: Прекратяване на договор рег. № ВСС-9796/14.07.2017 г., сключен с „ЕВРОБИЛД” ЕООД, за извършване на услуга с предмет: Инвеститорски контрол на строеж: „Аварийни ремонтни работи по част „ОВК” в сграда за нуждите на СРС и СРП, находяща се в гр. София, бул. „Ген. М. Д. Скобелев” № 23.
Приложение: Доклад от инж. Дениза Павлова – главен експерт и и.д. началник отдел „Инвестиции и строителство” в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА предложение за прекратяване на договор рег. № ВСС-9796/14.07.2017 г., сключен с „ЕВРОБИЛД” ЕООД, за извършване на услуга с предмет: Инвеститорски контрол на строеж: „Аварийни ремонтни работи по част „ОВК” в сграда за нуждите на СРС и СРП, находяща се в гр. София, бул. „Ген. М. Д. Скобелев” № 23.
2.2. ИЗПРАЩА преписката на дирекция „Правна” за становище и предприемане на действия по прекратяване на договор рег. № ВСС-9796/14.07.2017 г., сключен с „ЕВРОБИЛД” ЕООД.

3. ОТНОСНО: Доклад от Анжела Цветанова – старши експерт – юрист в дирекция „Управление на собствеността на съдебната власт” относно указания за провеждане на процедури за отдаване под наем на обекти със стопанско предназначение в сградите на органите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОДОБРЯВА доклад с проект на указания и препоръчителни образци за провеждане на процедура за отдаване под наем на обекти със стопанско предназначение от административни ръководители на органите на съдебната власт.
3.2. ИЗПРАЩА указанията и препоръчителните образци на дирекция „Финанси и бюджет” за съгласуване или предложения, уточнения и допълнения по точките, касаещи тяхната функционална компетентност.

4. ОТНОСНО: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт” относно съгласуване на техническа документация за обект „Основен ремонт на покрива на Съдебната палата гр. Самоков”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ВРЪЩА на председателя на Районен съд гр. Самоков техническа документация за прецизирането й по отношение на вида на ремонта, определен съгласно конструктивно становище на  инж. Венцислав Атанасов.

МОТИВИ: Представената техническа документация не представлява техническа спецификация по смисъла на ЗОП /§ 2, т. 54 от ДР на ЗОП/ и пълна документация за възлагане на обществена поръчка, поради което не подлежи на съгласуване от Комисия „Управление на собствеността“.

В приложеното техническо и конструктивно становище към документацията е налице противоречие по отношение вида на ремонта. От една страна в становището и приложената количествена сметка е записано, че се предвижда подмяна на изгнили елементи от носещата конструкция на покрива и е заложено количество от 4 м3, а от друга в заключение е прието, че ремонта е „текущ“ по смисъла на Закона за устройство на територията.

4..2. УКАЗВА на председателя на Районен съд гр. Самоков, след уточняване вида на ремонта, да уведоми комисия „Управление на собствеността“.  

МОТИВИ: Средствата за ремонта в размер на 100 000 лв. с вкл. ДДС са заложени по § 51 „Основен ремонт на дълготрайни материални активи“ на органите на съдебната власт за 2017г. и са преведени по бюджета на съда съгласно Решение на Пленума на Висшия съдебен съвет по протокол № 14/27.04.2017г., т. 34.
При условие, че ремонта е текущ по смисъла на Закона за устройство на територията средствата предвидени по § 51 не могат да се разходват за този обект. 

4.3. Изпраща решението по т. 4 от настоящия протокол на председателя на Районен съд гр. Самоков ведно с техническата документация.

5. ОТНОСНО: Решение по т. 4 от Протокол № 30/16.08.2017 г. на Комисия „Бюджет и финанси”, с което е отказано финансиране на текущи ремонти в Окръжен съд гр. Сливен и Районен съд гр. Кнежа, поради липса на източници на финансиране.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ИЗПРАЩА преписката на Комисия „Бюджет и финанси” за корекция на бюджетите на:
- Окръжен съд гр. Сливен – за текущ ремонт на санитарни възли в съдебната сграда;
- Районен съд гр. Кнежа – за вътрешен текущ ремонт и обзавеждане на работни помещения в съдебната сграда.
Финансовите средства са за сметка на неразпределения резерв за непредвидени и неотложни нужди по бюджета на съдебната власт, актуализиран с решение по т. 6 от Протокол № 44/23.08.2017 г. на Комисия „Управление на собствеността”.

6. ОТНОСНО: Писмо от областния управител на гр. София, свързано с искане от „Фонд затворно дело” за съставяне на акт за публична държавна собственост на поземлен имот и сграда с адрес гр. София, бул. „Ген. Н. Столетов” № 26.
Приложение: Доклад от Владимир Димитров – старши експерт – юрисконсулт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОДОБРЯВА текст на писмо до областния управител на Област София – град за съставяне на акт за публична държавна собственост на поземлен имот и построените в него сгради с адрес гр. София, бул. „Ген. Н. Столетов” № 26.

7. ОТНОСНО: Писмо от председателя на Административен съд София – област по повод протокол за извършено охранително обследване на сградата на ул. „Съборна” № 7, гр. София.
Приложение: Доклад от Владимир Димитров – старши експерт – юрисконсулт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ОДОБРЯВА текст на писмо до председателя на Административен съд София – област с копие до директора на Областна дирекция „Охрана – София”.

8. ОТНОСНО: Искане от председателя на Административен съд гр. Монтана за отпускане на средства за ремонт след застрахователни събития на стойност 3 162 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	8.1. Извършването на разход за авариен текущ ремонт след застрахователно събитие в сградата на Административен съд гр. Монтана е неотложно необходимо. Стойността на разхода е определена на 3 162 лв. с ДДС, съгласно най-ниската оферта.
	8.2. ИЗПРАЩА решението по т. 8 от настоящия протокол на Комисия „Бюджет и финанси”, за корекция на бюджета на Административен съд гр. Монтана.

9. ОТНОСНО: Искане от председателя на Окръжен съд гр. Бургас за отпускане на допълнителни средства за авариен ремонт на част от покрива на съдебната палата.
Приложение: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	9.1. Исканият разход в размер на 2 921,00 лв. за извършване на текущ ремонт, включващ допълнителни СМР по ремонтните работи на покрива, е необходим и целесъобразен. Стойността му е определена на 2 921,00 лв. с включено ДДС.
	9.2. ИЗПРАЩА решението по т. 9 от настоящия протокол на Комисия „Бюджет и финанси”, за съгласуване на корекцията на бюджета на Окръжен съд гр. Бургас.

10. ОТНОСНО: Искане от председателя на Районен съд гр. Кюстендил за отпускане на средства за авариен ремонт на регистратура на стойност 3 400 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	10.1. Извършването на разход за текущ авариен ремонт на регистратура и деловодства в Районен съд гр. Кюстендил е целесъобразно. Стойността на разхода е определена на 3 400 лв. с ДДС, съгласно най-ниската оферта.
	10.2. ИЗПРАЩА решението по т. 10 от настоящия протокол на Комисия „Бюджет и финанси”, за корекция на бюджета на Районен съд гр. Кюстендил.

11. ОТНОСНО: Писмо от Община Омуртаг с искане за отпускане на средства за наложителен авариен ремонт на отоплителен котел в размер на 2 133 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	11.1. Извършването на разход за геодезическо замерване с цел издаване на коректен АДС, както и текущ авариен ремонт на отоплителен котел в Районен съд гр. Омуртаг на обща стойност 2 133 лв. е целесъобразно.
	11.2. ИЗПРАЩА решението по т. 11 от настоящия протокол на Комисия „Бюджет и финанси”, за съгласуване на сумата за увеличаване на бюджета на Районен съд гр. Омуртаг.

12. ОТНОСНО: Писмо от Община Омуртаг с предложение за споразумение между Община гр. Омуртаг и Висшия съдебен съвет за съвместно финансиране на реконструкция на покрив на административна сграда, в която се помещава и Районен съд гр. Омуртаг.
Приложение: Доклад от инж. Димитър Шиклев – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
упълномощена с Решение на Пленума на Висшия съдебен съвет                              по т. 76 от протокол № 30/28.07.2016 г.
Р Е Ш И:

	12.1. Извършването на разход за реконструкция на покрив на административна сграда, в която се помещава и Районен съд гр. Омуртаг в размер до 34 020 лв. по § 51-00 „Основен ремонт на ДМА” е целесъобразно.
	12.2. УПЪЛНОМОЩАВА представляващия Висшия съдебен съвет да подпише споразумение с Община – Омуртаг за съвместно финансиране на реконструкция на покрив на административна сграда, в която се помещава и Районен съд гр. Омуртаг, след съгласуване на същото с дирекция „Правна”.
	12.3. Средствата по т. 12.1., представляващи 20,02% дялово участие в реконструкцията да бъдат преведени по сметка на Община – Омуртаг д срок до 30.04.2018 г., след представяне на необходимите платежни документи.
	12.4. Настоящото Решение отменя Решение по т. 1 от Протокол № 33/07.06.2017 г. на Комисия „Управление на собствеността”.
	12.5. ИЗПРАЩА решението по т. 12 от настоящия протокол на дирекция „Финанси и бюджет”, за сведение.

13. ОТНОСНО: Искане от председателя на Районен съд гр. Попово за отпускане на средства за основен ремонт на котелно - подмяна на отоплителен котел и горелка, на стойност 18 039,50 лв. с ДДС и 1 000 лв. за изготвяне на инвестиционен проект за изграждане на дренаж около сградата.
Приложение: Доклад от инж. Димитър Шиклев – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	13.1. Извършването на разход за основен аварийно наложителен ремонт на котелно – подмяна на отоплителен котел и горелка в сградата на Съдебна палата гр. Попово е неотложно необходимо. Стойността на разхода е определена на 18 040 лв. с ДДС, съгласно най-изгодната оферта.
	13.2. Извършването на разход за изготвяне на инвестиционен проект за основен ремонт около сградата на Съдебна палата гр. Попово – изграждане на дренаж и заустването му в градската канализация, е неотложно необходимо. Стойността на разхода е определена на 1 000 лв. /оферента не е регистриран по ДДС/ съгласно предложената оферта.
	13.3. ИЗПРАЩА решението по т. 13 от настоящия протокол на Комисия „Бюджет и финанси”, за корекция на бюджета на Районен съд гр. Попово.

14. ОТНОСНО: Постъпили молби от наематели за закупуване на жилища от ведомствения жилищен фонд на ВСС.
Приложение: Доклад от Анжела Цветанова – старши експерт – юрист в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА доклада, относно подадените заявления и документи от 11 бр. наематели, във връзка с даване на разрешение за закупуване на ведомствени жилища, съгласно чл. 73, ал. 2, т. 4 от ППЗДС, за сведение.
14.2. ВЪЗЛАГА на Анжела Цветанова – старши експерт-юрист в дирекция „Управление на собствеността на съдебната власт“ да изпрати напомнителни писма до 4 бр. наематели, от който не са представили допълнителните документи, във връзка с постъпилите от тях заявления с искане за разрешение за закупуване на ведомствени жилища. 
14.3. ВЪЗЛАГА на дирекция „Управление на собствеността на съдебната власт” да проучи прогнозната стойност на възлагането на услуга  за изготвяне на пазарни оценки за определяне на продажната цена на ведомствените жилища, за които са постъпили искания за закупуване. 
14.4. ВЪЗЛАГА на дирекция „Управление на собствеността на съдебната власт” да подаде заявления до съответните общински администрации и получи данъчни оценки на ведомствените жилища, за които са постъпили молби за закупуване от наемателите им.

15. ОТНОСНО: Упълномощаване на експерти от дирекция „Управление на собствеността на съдебната власт” да извършват действия по деклариране и актуване на имотите на органите на съдебната власт.
Приложение: Доклад от инж. Добромира Димитрова – главен експерт и и.д. директор на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на ВСС да вземе следното решение:

1. УПЪЛНОМОЩАВА Лидия Кирилова – главен експерт в отдел „Управление на собствеността“ към дирекция „Управление на собствеността на съдебната власт“, Анжела Цветанова – старши експерт-юрист в отдел „Управление на собствеността“ на дирекция „Управление на собствеността на съдебната власт”, Владимир Димитров – старши експерт – юрисконсулт в отдел „Управление на собствеността“ на дирекция „Управление на собствеността на съдебната власт”, Надежда Петрова – старши експерт-икономист в отдел „Управление на собствеността“, дирекция „Управление на собствеността на съдебната власт” и Надя Горгорова – младши експерт в отдел „Управление на собствеността“ на дирекция „Управление на собствеността на съдебната власт”, заедно и поотделно да представляват Висшия съдебен съвет пред:
- общинските администрации, общинските служби по земеделие, службите по геодезия, картография и кадастър /СГКК/, във връзка с получаването на документи, необходими за актуализирането или съставянето на актове за държавна собственост на имотите на съдебната власт;
- областните администрации, във връзка със съставянето на актове за държавна собственост на имотите на съдебната власт, за които липсват такива или следва да бъдат актуализирани;
- общинските администрации във връзка с изготвянето и подаването на данъчни декларации по чл.14 от Закона за местните данъци и такси, определяне размера на такса битови отпадъци, получаване на данъчни оценки и др. за имотите на съдебната власт.
Настоящото решение на Пленума на Висшия съдебен съвет отменя решение по т. 46 на протокол № 46/15.12.2016 г. 
2. ВНАСЯ предложението в редовно заседание на Пленума на Висшия съдебен съвет, за приемане на решение.

                                                  ПРЕДСЕДАТЕЛ 
			      	       НА КОМИСИЯТА: /П/

								МИХАИЛ КОЖАРЕВ